ઓસ્કર એ સમયે પણ યુદ્ધના ગુનેગારોને ઝડપી પાડવા ફેડરલ જસ્ટિસ ડિપાર્ટમેન્ટને મદદ કરવા માટે ઇચ્છુક હતો. આ બાબતે એ હજુ પણ એટલો જ ઝનૂની હતો. ૧૯૬૭માં પોતાના જન્મદિવસે પ્લાઝોવના ઘણા બધા અધિકારીઓ બાબતે તેણે ગુપ્ત માહિતી આપી. એ દિવસે તેણે રજુ કરેલા પુરાવાઓની નકલ દર્શાવે છે કે સાહેદી આપવામાં તેને કોઈ જ હિચકિચાટ થયો ન હતો! તે એક જાગૃત સાક્ષી હતો! એસએસની કોઈક વ્યક્તિ માટે જો એ કંઈ જાણતો ન હોય, કે પછી બહુ ઓછી માહિતી ધરાવતો હતો, તો એણે એ બાબત પણ બહુ સ્પષ્ટ રીતે કહી હતી.